ԱՄՓՈՓԱԹԵՐԹ
Հայաստանի Հանրապետության կառավարության և Լեհաստանի Հանրապետության կառավարության միջև մշակույթի, գիտության, կրթության, երիտասարդության և սպորտի բանագավառներում 2026-2030 թթ. իրականացման ծրագրի

	1. ՀՀ ֆինանսների նախարարություն
	02.07.2026 թ.

	
	N 04/5-2/17581-2026 

	«Հայաստանի Հանրապետության կառավարության և Լեհաստանի Հանրապետության կառավարության միջև մշակույթի, գիտության, կրթության և սպորտի բնագավառներում 2026-2030 թվականների համար իրականացման ծրագրի» նախագծում առկա են Հայաստանի Հանրապետության համար ֆինանսական պարտավորություններ նախատեսող դրույթներ (1-7-րդ, 12-րդ հոդվածի 1-ին կետի 2-րդ և 4-րդ ենթակետերը, 13-րդ հոդվածի 1-ին կետի 1-ին և 2-րդ ենթակետերը, 15-րդ հոդվածը, 17-րդ հոդվածի 6-րդ կետը, 19-րդ և 21-րդ հոդվածները, 24-րդ հոդվածի 1-ին կետը, 25-րդ հոդվածի 1-ին կետի 1-ին ենթակետի ա) մասը, 26-րդ հոդվածի 1-ին կետի 1-ին ենթակետը):
	Ընդունվել է, փոփոխություններ չեն կատարվել:
Ծրագրի վավերացումից հետո կնախատեսվեն  համապատասխան ֆինանսական միջոցներ այն իրականացնելու նպատակով:


	1. ՀՀ արդարադատության նախարարություն
	24.06.2026 թ.

	
	N /14.2.4/31747-2026

	2026 թվականի հունիսի 12-ի թիվ 01/15.1/20152-2026 գրության և ղեկավարվելով «Միջազգային պայմանագրերի մասին» օրենքի 5-րդ հոդվածի դրույթներով` Ձեզ եմ ներկայացնում Հայաստանի Հանրապետության կառավարության և Լեհաստանի Հանրապետության կառավարության միջև մշակույթի, գիտության, կրթության, երիտասարդության և սպորտի ոլորտներում 2026-2030 թթ. իրականացման ծրագրի լրամշակված նախագծում (այսուհետ՝ Նախագիծ) Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմերի, ինչպես նաև Նախագիծը վավերացման ենթակա դարձնող հիմքերի առկայության մասին Արդարադատության նախարարության եզրակացությունը:
Միաժամանակ առաջարկում եմ խմբագրել Նախագծի 9-րդ հոդվածի հայերեն տեքստում փոխըմբռնման հուշագրի վերնագիրը՝ այն համապատասխանեցնելով նույն հոդվածի անգլերեն տեքստին, Նախագծի 31-րդ հոդվածի 2-րդ մասում «օրինակից» բառը փոխարինել «բնօրինակից» բառով, ինչպես նաև Նախագծում նախատեսել վեճերի լուծման ընթացակարգ: 
Նախագիծը, թեև չի պարունակում օրենքի փոփոխություն կամ նոր օրենքի ընդունում նախատեսող նորմեր, սակայն պարունակում է օրենքին հակասող դրույթ։
Նախագծի 31-րդ հոդվածի առաջին մասով սահմանվում է, որ այն ուժի մեջ է մտնում ստորագրման ամսաթվից, ինչը հակասում է «Միջազգային պայմանագրերի մասին» օրենքի 17-րդ հոդվածին, որի համաձայն` Հայաստանի Հանրապետության միջազգային պայմանագիրն ուժի մեջ է մտնում և կիրառվում նույն օրենքով սահմանված վավերացման կամ հաստատման ընթացակարգերի ավարտից հետո՝ այդ պայմանագրով նախատեսված կարգով և պահից։
Միաժամանակ Նախագծով կարգավորվող իրավահարաբերություններն առնչվում են մարդու հիմնական իրավունքների պաշտպանության ոլորտին, մասնավորապես՝ անձնական տվյալների փոխանցման հիմնահարցերին:
Ելնելով վերոնշյալից՝ Նախագիծը ենթակա է վավերացման ՀՀ Սահմանադրության 116-րդ հոդվածի 1-ին մասի 1-ին, 5-րդ և «Միջազգային պայմանագրերի մասին» օրենքի 10-րդ հոդվածի 2-րդ մասի 1-ին, 5-րդ կետերով, իսկ Հայաստանի Հանրապետության համար ֆինանսական կամ գույքային պարտավորություններ նախատեսելու դեպքում Նախագիծը ենթակա կլինի վավերացման նաև ՀՀ Սահմանադրության 116-րդ հոդվածի 1-ին մասի 4-րդ և «Միջազգային պայմանագրերի մասին» օրենքի 10-րդ հոդվածի 2-րդ մասի 4-րդ կետերով:
	Ընդունվել է

Կատարվել են համապատասխան փոփոխություններ:















	1. Պետական գույքի կառավարման կոմիտե
	16.06.2026 թ.

	
	N 01/12.3/4225-2026

	«Հայաստանի Հանրապետության կառավարության և Լեհաստանի Հանրապետության կառավարության միջև մշակույթի, գիտության, կրթության, երիտասարդության և սպորտի ոլորտներում 2026-2030 թթ. իրականացման ծրագրի մասին» լրամշակած նախագծով «Պետական գույքի կառավարման մասին» օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։
	Ընդունվել է








	4. Պետական եկամուտների կոմիտե
	18.06.2026 թ.

	
	N 01/5-3/36812-2026 

	Հայտնում եմ, որ Հայաստանի Հանրապետության կառավարության և Լեհաստանի Հանրապետության կառավարության միջև մշակույթի, գիտության, կրթության, երիտասարդության և սպորտի ոլորտներում 2026-2030 թթ. իրականացման ծրագրի՝ լեհական կողմի լրամշակած նախագծի վերաբերյալ ՀՀ պետական եկամուտների կոմիտեն առաջարկություններ և դիտողություններ չունի:
	Ընդունվել է


	5. ՀՀ վարչապետի աշխատակազմ
	19.02.2026 թ.

	
	N 02/06.11/5229-2026

	Կից համաձայնագրի նախագծի վերաբերյալ դիտողություններ և առարկություններ չկան:
	Ընդունվել է


	6. ՀՀ վարչապետի աշխատակազմի սոցիալական հարցերի վարչություն
	30.10.2026 թ.

	
	N 02/06.11/33801-2026

	1. Ծրագրի նախագծի անվանումը թերի է (հասկանալի չէ, թե ինչի՞ իրականացում է նկատի առնվում):

	Ընդունվել է

Կատարվել է լրացում:

	2. Ծրագրի նախագծի հիմնավորման մեջ անհրաժեշտ է պարզաբանել նախաբանում հիշատակվող՝ 1998 թվականի հունվարի 27-ին Վարշավայում ստորագրված «Հայաստանի Հանրապետության կառավարության և Լեհաստանի Հանրապետության կառավարության միջև մշակութային և գիտական ​​համագործակցության մասին» համաձայնագրի հետ սույն ծրագրի կապը:
	Ընդունված չէ

Ներկայացված նախագծում նշված է տվյալ համաձայնագրի 17-րդ հոդվածը, այն է «Պայմանավորվող կողմերը կամ նրանց իրավասու գործակալությունները և հաստատությունները կմշակեն սույն Համաձայնագրի կատարման ծրագրերը, որոնցում կնախատեսվեն իրականացման կազմակերպչական և ֆինանսական պայմանները, ինչպես նաև կմշակեն սույն Համաձայնագրի դրույթներից բխող այլ լրացուցիչ համաձայնագրեր:»

	3. Ծրագրի նախագծի գիտության և կրթության մասի վերաբերյալ՝ 

	

	1) 12-րդ հոդվածի 2-րդ մասում հասկանալի չէ, թե ի՞նչ է նշանակում «ուսուցիչների աշխատանքային վերապատրաստում» և ինչ է ենթադրվում «Կողմերի համար առանձնահատուկ հետաքրքրություն ներկայացնող ոլորտներ» ձևակերպման տակ: Աշխատանքային վերապատրաստման մասին դիտարկումը վերաբերելի է նաև 17-րդ հոդվածի 4-րդ և 6-րդ մասերին.

	Ընդունվել է մասնակի

Ձևակերպումը փոխվել է: «Կողմերի համար հատուկ հետաքրքրություն ներկայացնող ոլորտներ» ձևակերպումը վերաբերում է Կողմերի փոխադարձ հետաքրքրություն ներկայացնող ոլորտներին, որոնց շրջանակը կարող է հստակեցվել համագործակցության ընթացքում՝ Կողմերի փոխադարձ համաձայնությամբ։

	3) 13-րդ հոդվածում հիմնավորման ենթակա է համատեղ հետազոտությունների ընտրված շրջանակը, որը գիտության զարգացման գերակա ուղղությունների խիստ սահմանափակ հատված է ներառում.

	Ընդունված չէ

13-րդ հոդվածով նախատեսված համագործակցության ոլորտները ձևավորվել են երկու պետությունների նախաձեռնությամբ և համաձայնեցվել որպես համագործակցության առաջնահերթ ուղղություններ՝ տվյալ ձևաչափով։ Միաժամանակ, հոդվածի 2-րդ կետով համապատասխան հաստատություններին վերապահվում է համագործակցության կոնկրետ ոլորտների հետագա որոշման հնարավորությունը։

	4) 14-րդ հոդվածում պարզաբանման ենթակա է, թե ինչ է նկատի առնվում «ուսանողների հետազոտական այցելություններ» ձևակերպման տակ.
	Ընդունված չէ

«Հետազոտական այցելություններ» ձևակերպմամբ նկատի են առնվում ուսանողների, ասպիրանտների և դասախոսների՝ գիտահետազոտական նպատակներով իրականացվող ակադեմիական այցերը, իսկ այցելությունների տևողությունը և շահառուների շրջանակը հստակ սահմանված են հոդվածով։ Միաժամանակ, «research visits» ձևակերպումը միջազգային ակադեմիական համագործակցության մեջ լայնորեն կիրառվող ձևաչափ է։ Հետազոտական այցը նախատեսում է այլ հաստատությունում գիտահետազոտական գործունեություն իրականացնելու, մասնագետների հետ համագործակցելու և ակադեմիական կապերն ընդլայնելու հնարավորություն։

	5) 15-րդ հոդվածում պարզաբանման ենթակա է, թե ի՞նչ է նկատի առնվում «առաջին աստիճանի, երկրորդ աստիճանի կամ երկարաժամկետ մագիստրոսական կրթական ծրագրեր» ձևակերպման տակ: Հասկանալի չէ 2-րդ ենթակետի շարադրանքը, ինչպես նաև «Կրթաթոշակի վճարման հնարավորությունը կդիտարկվի հայկական կողմի կողմից» անորոշ դրույթը.
	Ընդունված չէ

«First-cycle programmes», «second-cycle programmes» և «long-cycle Master’s degree programmes» ձևակերպումները միջազգային բարձրագույն կրթության մեջ, այդ թվում՝ Եվրոպական բարձրագույն կրթության տարածքում, կիրառվող ընդունված տերմինաբանություն են և համապատասխանում են եվրոպական որակավորումների համակարգի շրջանակներում կիրառվող կրթական աստիճանների դասակարգմանը։ 
Երկարատև ցիկլով մագիստրոսական ծրագիրը («long-cycle Master’s degree programmes») բարձրագույն կրթության ինտեգրված ուղղություն է, որը միավորում է բակալավրիատի և մագիստրատուրայի ուսումնառությունը մեկ միասնական և անընդհատ դասընթացի մեջ։
2-րդ ենթակետով նախատեսվում է ուսանողների, ասպիրանտների և դասախոսների՝ Լեհաստանի համապատասխան բարձրագույն ուսումնական հաստատություններում գիտահետազոտական նպատակներով կարճաժամկետ այցելությունների հնարավորություն՝ սահմանված ընդհանուր և անհատական տևողության շրջանակներում։ 
Ինչ վերաբերում է կրթաթոշակի վճարմանը, «Կրթաթոշակի վճարման հնարավորությունը կդիտարկվի հայկական կողմի կողմից» («The possibility of paying the scholarship will be considered by the Armenian side») ձևակերպմամբ հստակեցվում է, որ կրթաթոշակի տրամադրումը պարտադիր բնույթ չի կրում և դրա հնարավորությունը յուրաքանչյուր դեպքում ենթակա է հայկական կողմի կողմից դիտարկման՝ հաշվի առնելով առկա ֆինանսական հնարավորությունները։

Նշյալ հոդվածում՝ «աստիճանի» բառը փոխարինվել է «մակարդակի» բառով, իսկ «երկարաժամկետ մագիստրոսական» բառերը՝ «երկարատև ցիկլով»: Միաժամանակ, նախագծում սահմանվել է՝ «Մեկնաբանման հետ կապված տարաձայնություններ առաջանալու դեպքում գերակայում է անգլերեն տեքստը։»:

	6) 17-րդ հոդվածի՝ 
ա. 2-րդ մասում պարզաբանման ենթակա է «լեհական ծագում ունեցող հայ քաղաքացիներ» ձևակերպումը.
բ. 6-րդ մասում հստակեցված չէ, թե որո՞նք են լեհերենի կամ լեհերենով այլ առարկաների ուսուցումը կազմակերպող կազմակերպությունները:

	Ընդունված չէ

ա. «Լեհական ծագում ունեցող քաղաքացիներ» ձևակերպումը կիրառվում է անձանց՝ լեհական ծագում ունենալու հանգամանքը մատնանշելու համար և չի ենթադրում առանձին իրավական կարգավիճակ կամ սահմանում։ Հոդվածի համատեքստում այն վերաբերում է Հայաստանի Հանրապետության այն քաղաքացիներին, որոնք ունեն լեհական ծագում։ Միաժամանակ, նշյալ հոդվածի հայերեն տեքստում կիրառված է «Հայաստանի Հանրապետության քաղաքացիների համար» ձևակերպումը և ոչ թե «հայ քաղաքացիներ» ձևակերպումը։ Նախագծի անգլերեն տեքստում կիրառված «Armenian citizens» ձևակերպումը միջազգայնորեն ընդունված և հստակ ընկալելի է և տվյալ համատեքստում վերաբերում է Հայաստանի Հանրապետության քաղաքացիներին։

բ. Հարցադրումը վերաբերում է հոդվածի 6-րդ մասին, մինչդեռ «լեհերենի կամ լեհերենով այլ առարկաների դասավանդումը կազմակերպող կազմակերպություններ» ձևակերպումը կիրառվում է հոդվածի 3-րդ, 4-րդ և 5-րդ մասերում։ 6-րդ մասը վերաբերում է Լեհաստանի Հանրապետությունում հայոց լեզվի կամ հայոց լեզվով այլ առարկաների դասավանդումը կազմակերպող կազմակերպություններին։ 
Միաժամանակ, անգլերեն տեքստում կիրառված «entities organising the teaching...» ձևակերպումը լայն բնույթ ունի և կարող է ներառել տվյալ ուսուցումը կազմակերպող տարբեր կրթական հաստատություններ և կազմակերպություններ՝ անկախ դրանց իրավական կամ կազմակերպական ձևից։

	4. Ծրագրի նախագծի «ՓՈԽԱՆԱԿՄԱՆ ԾՐԱԳԻՐ» բաժնի վերաբերյալ՝

	

	1) ծրագրի նախագծի 5-րդ բաժնի վերնագրում «ծրագիր» բառն անհրաժեշտ է կիրառել հոգնակի թվով, քանի որ դրանում խոսվում է անորոշ թվով ծրագրերի մասին.

	Ընդունված չէ

«Փոխանակման ծրագիր» վերնագիրն ունի ընդհանուր բնույթ և վերաբերում է անձանց փոխանակման՝ հոդվածով նախատեսված համագործակցության ամբողջ շրջանակին՝ առանց առանձին ծրագրերի թվի կամ տեսակների սահմանափակման։ Հոդվածում նշված տարբեր ուղղություններն ու ձևաչափերը ներկայացնում են փոխանակման ծրագրի իրականացման եղանակները և չեն ենթադրում վերնագրում «ծրագիր» բառի հոգնակի թվով կիրառման անհրաժեշտություն։ Նույն ձևակերպումը տրված է նաև անգլերեն տեքստում:

	2) 23-րդ և 27-րդ հոդվածներում կիրառվում է «հետբուհական կրթություն» ձևակերպումը, որը ՀՀ օրենսդրության համատեքստում այլևս չի գործածվում.

	Ընդունվել է

	3) 24-րդ հոդվածում առաջարկում ենք «ողջ մնալու» բառերը փոխարինել «կեցության ամբողջ» բառերով.

	Ընդունվել է

	4) 26-րդ հոդվածի՝ 
ա. ներածական մասի շարադասությունը ենթակա է խմբագրման.
բ. 1-ին մասի «բ» ենթակետում հասկանալի չէ հեռախոսային հաշիվների կապը անվճար կացարանի հետ.
գ. «գ» ենթակետի ձևակերպումն անհրաժեշտ է համաձայնեցնել առողջապահության նախարարության, իսկ «դ» ենթակետինը՝ ՆԳՆ-ի հետ.
դ. 3-րդ մասում պարզ չէ, թե ինչու է նախատեսվում լեհերեն լեզվի և գրականության մասնագիտացված ուսուցչական անձնակազմի կամ լեհերենի ուսուցիչների փաստաթղթերի տրամադրում դիվանագիտական ուղիներով, այլ ոչ թե կողմերի՝ ծրագրի համար պատասխանատու պետական մարմինների միջոցով.

	ա. Ընդունվել է
Խմբագրվել է:

բ. Ընդունվել է
Խմբագրվել է:

գ. Ընդունվել է
Ենթակետերը հանվել են:

դ. Ընդունված չէ
Լեհական կողմը կարևորում է տվյալ գործընթացի իրականացումը դիվանագիտական ուղիներով՝ որպես Կողմերի միջև պաշտոնական հաղորդակցության ընդունված ձևաչափ։ Միաժամանակ, տրամադրվող փաստաթղթերը պաշտոնական փաստաթղթեր են, ուստի դրանց փոխանցումը դիվանագիտական ուղիներով նպատակահարմար է և ապահովում է գործընթացի պատշաճ պաշտոնական ընթացքը։

	5) 28-րդ հոդվածի վերաբերյալ անհրաժեշտ է ստանալ արդարադատության նախարարության անձնական տվյալների պաշտպանության գործակալության կարծիքը:

	Ընդունվել է

ՀՀ արդարադատության նախարարության եզրակացությունը ներկայացվել է 24.06.2026թ. N /14.2.4/31747-2026 գրությամբ՝ ներառված է ամփոփաթերթում:

	5. Ծրագրի նախագծի մշակույթի, սպորտի, երիտասարդության  մասի վերաբերյալ.
	

	1) 1-ին հոդվածում «կինոարտադրության» բառն առաջարկում ենք փոխարինել «ֆիլմարտադրության»  բառով՝ հաշվի առնելով, որ «Կինեմատոգրաֆիայի մասին» օրենքի 3-րդ հոդվածի 1-ին մասի 29-րդ կետի համաձայն ֆիլմարտադրությունը՝ ստեղծագործական խմբի ներգրավմամբ, տեխնիկական և այլ միջոցների օգտագործմամբ ֆիլմ ստեղծելու նպատակով ֆիլմարտադրողի կողմից իրականացվող գործունեություն է.

	Ընդունվել է

	2) առաջարկում ենք ևս մեկ անգամ քննարկել ծրագրի նախագծի 9-րդ հոդվածով նախատեսված  դրույթները առկա խմբագրությամբ և «Մշակույթ» բաժնում նախատեսելու նպատակահարմարության հարցը, ինչպես նաև դրանց առնչությունը նախագծով կարգավորվող հարցերին (ոլորտներին), հաշվի առնելով  «Արխիվային գործի մասին» օրենքի 3-րդ հոդվածի 1-ին մասի 10-րդ կետով սահմանված պետական արխիվի հասկացությունը, համաձայն որի պետական արխիվը` պետական ոչ առևտրային կազմակերպություն է, որն ստեղծում է պետությունը` Հայաստանի Հանրապետության արխիվային հավաքածուի և արխիվային այլ փաստաթղթերի համալրման, հաշվառման, պահպանության և օգտագործման, ինչպես նաև գիտական, մշակութային և Հայաստանի Հանրապետության օրենսդրությամբ սահմանված այլ գործունեություն իրականացնելու նպատակով.
	Ընդունվել է

Նախագծի 9-րդ հոդվածը կրկին քննարկվել է: Արխիվային համագործակցությունն իր բնույթով առնչվում է մշակութային ժառանգության պահպանությանը, հասանելիությանը և ուսումնասիրմանը և, հետևաբար, կարող է ներառվել «Մշակույթ» բաժնում։ Միաժամանակ, հոդվածով նախատեսվող համագործակցությունն ուղղակիորեն հիմնվում է Կողմերի համապատասխան արխիվային հաստատությունների միջև 2015 թվականի մայիսի 21-ին ստորագրված Փոխըմբռնման հուշագրի վրա։

	3) ծրագրի նախագծի 19-րդ հոդվածի՝
ա. 1-ին մասում «մարզական» բառն անհրաժեշտ է  փոխարինել «մարզաձևերի ազգային» բառերով, հաշվի առնելով «Ֆիզիկական կուլտուրայի և սպորտի մասին» օրենքի 8-րդ հոդվածը, համաձայն որի Հայաստանի Հանրապետության ֆիզիկական կուլտուրայի և սպորտի ազգային համակարգի մասն են  կազմում մարզաձևերի ազգային ֆեդերացիաները.
բ. 2-րդ մասի 4-րդ կետում «ժամանցային» բառն անհրաժեշտ է փոխարինել «սիրողական» բառով՝ հաշվի առնելով «Ֆիզիկական կուլտուրայի և սպորտի մասին» օրենքի 2-րդ հոդվածի 1-ին մասի «զ» կետը, որով տրվում է սիրողական սպորտի հասկացության սահմանումը,  համաձայն որի  սիրողական սպորտը` մարզական զանգվածային գործունեություն է, ֆիզիկական դաստիարակության բաղկացուցիչ մաս, ըստ նախասիրության` տարբեր մարզաձևերում շնորհալի և հեռանկարային անհատներին ի հայտ բերելու միջոց։

	ա. Ընդունվել է
Բառերը փոխարինվել են «մարզաձևերի հանրահռչակում.» բառերով:

